Diari Oficial de la Generalitat Valenciana


Sumari del DOGV 4282, del 01-07-2002 (2002/6733)

Informació pública de les bases i la convocatòria de proves selectives per a proveir una plaça d'agent de la policia local, vacant en la plantilla de personal d'este Ajuntament i inclosa en l'oferta d'ocupació públic de 2002.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6733


Data del document
:   02-05-2002

Organisme emissor
:   Ajuntament de Benijofar

Tipus de document
:   Convocatòria

Descriptors 

:   * Benijófar
    * concurs administratiu
    * administració local
    * policia

Informació pública de les bases i la convocatòria de proves selectives per a proveir una plaça d'agent de la policia local, vacant en la plantilla de personal d'este Ajuntament i inclosa en l'oferta d'ocupació públic de 2002. [2002/S6733]
  
1. Objecte de la convocatòria
  
1.1 L'objecte de la present convocatòria de proves selectives, és la provisió en propietat d'una plaça d'agent de la policia local, vacant en la plantilla de personal d'este Ajuntament, i inclosa en l'oferta pública d'ocupació corresponent a l'any 2002.
  
1.2 La plaça d'agent està classificada en administració especial, escala bàsica, categoria d'agent (grup C, d'acord amb la titulació exigida per al seu ingrés).
  
Està dotada amb les retribucions bàsiques establides per al grup C, i les complementàries que corresponguen de conformitat amb la legislació vigent i acords municipals.
  
La provisió de la places inclosa en esta convocatòria, s'efectuarà mitjançant oposició lliure, de conformitat amb el que establix la Llei 7/1985, de 2 d'abril; el Real Decret Legislatiu 781/1986, de 18 d'abril.
  
2. Condicions dels aspirants
  
2.1 Per a prendre part en esta oposició, els aspirants hauran de reunir les condicions següents:
  
a) Tenir la nacionalitat espanyola.
  
b) Tenir complits 18 anys d'edat, i no excedir de 30 anys d'edat. Als sols efectes de l'edat màxima es compensarà el límit amb els servicis prestats anteriorment en l'administració local, escala d'administració especial, subescala bàsica, classe policia local o auxiliar de la policia local.
  
c) Estar en possessió del títol de Batxiller Superior o equivalent, o complides les condicions per a obtindre'l en la data en què acabe el termini de presentació d'instàncies.
  
d) No patir malaltia o defecte físic que impedisquen l'acompliment de les corresponents funcions, i s'aportarà a l'efecte certificat mèdic oficial on conste que complixen la totalitat de les prescripcions establides en l'annex, quadre d'exclusions mèdiques, de l'Ordre de la Conselleria de Presidència de 22 de desembre de 1997.
  
e) No haver sigut separat mitjançant expedient disciplinari del servici a l'estat o a l'administració local o autonòmica, ni trobar-se inhabilitat per a l'exercici de les funcions públiques.
  
f) Estar en possessió dels permisos de conduir de les classes B i que permeta la conducció de motocicletes amb unes característiques de potència que no sobrepassen els 25 kw o una relació potència/pes no superior a 0,16 kw/kg.
  
g) Aconseguir la talla mínima d'1,65 metres per als hòmens i 1,60 metres per a les dones.
  
2.2 Els aspirants hauran d'acomplir totes les condicions enumerades l'últim dia en què acabe el termini de presentació d'instàncies, excepció feta de les detallades en la lletra e), que haurà de referir-se al moment d'acabament de les proves selectives amb la publicació de la llista d'aprovats.
  
3. Instàncies
  
3.1 Les instàncies sol·licitant prendre part en les proves selectives convocades, es dirigiran a l'alcalde-president de l'Ajuntament, acompanyades del justificant d'haver ingressat en la Dipositaria Municipal la quantitat de 9 euros en concepte de drets d'examen.
  
3.2 Es presentaran dins del termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de 26 de novembre.
  
3.3 Els sol·licitants manifestaran en les seues instàncies que reunixen totes i cada una de les condicions exigides en la base 2 referides a la data en què acabe el termini de presentació de les mateixes, i que es comprometen a prestar el jurament o promesa establit en el Reial Decret 707/1979.
  
4. Admissió d'aspirants
  
4.1 Acabat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada al tauler d'edictes de la corporació, i es concedirà un termini de 15 dies per a reclamacions, d'acord amb l'article 71 de la Llei 30/1992. Dites reclamacions si les hi haguera, seran acceptades o rebutjades en la resolució per la qual s'aprove la llista definitiva, que serà feta pública, així mateix, en forma indicada.
  
4.2 L'anterior s'entén sense perjuí del que establix l'article 71 de l'esmentat text legal.
  
5. Tribunal qualificador
  
5.1 El tribunal qualificador estarà constituït en la forma següent:
  
President: l'alcalde-president, o membre de la corporació en qui delegue.
  
Vocals: un representant designat per la Direcció General de la Generalitat Valenciana competent en matèria de policia local; Un representant designat per la Direcció General de la Generalitat Valenciana competent en matèria d'administració local; el regidor de Trànsit i Seguretat o regidor en qui delegue; el portaveu del grup popular, o regidor en qui delegue; un funcionari de carrera de la corporació pertanyent al cos de la policia local d'igual categoria a la plaça convocada; un funcionari de carrera d'un altre municipi pertanyent al cos de la policia local d'igual categoria a la plaça convocada; dos representants dels treballadors designats, si és procedent, pel delegat de Personal o si no n'hi ha designats per les organitzacions sindicals més representatives a l'ajuntament o, si no n'hi ha, per les organitzacions sindicals més representatives en l'àmbit de la Comunitat Valenciana.
  
Secretari: el de la corporació o funcionari en qui delegue, que actuarà també com a vocal.
  
5.2 La designació dels membres del tribunal, titulars i suplents, així com els assessors especialistes de les proves, es farà pública en el Butlletí Oficial de la província d'Alacant i al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal i els assessors especialistes, hauran d'abstenir-se de formar part del mateix, quan concórreguen les circumstàncies previstes en l'article 28 de la Llei 30/1992 i en l'article 13.2 del Reial Decret 364/1995, de 10 de març.
  
5.5. Els aspirants podran recusar els membres del tribunal en els termes establits en l'article 29 del mateix text legal.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal, a proposta del president podrà disposar de la incorporació als seus treballs d'assessors especialistes per a la celebració de les proves, i especialment per a les proves psicotècniques, metgesses i d'aptitud física.
  
5.8 El tribunal es classifica en la categoria tercera als efectes establits en la Resolució d'11 de febrer de 1991, i percepció de les assistències que corresponguen als seus membres.
  
6. Desenvolupament i publicitat de les proves
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extret de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'anuncis de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Exceptuant l'anterior, l'inici de l'exercici de les proves prèvies, s'anunciarà en el Butlletí Oficial de la Província d'Alacant amb 15 dies d'antelació com a mínim i en l'anunci s'expressarà el dia, hora i lloc en què hauran de celebrar-se.
  
6.5 L'inici de la resta d'exercicis s'anunciarà només al tauler d'anuncis de l'Ajuntament i local on s'haja celebrat la prova precedent, i haurà de transcórrer entre la celebració de les proves prèvies i el primer exercici, un termini mínim de setanta-dues hores, i fer-se públic l'anunci d'inici amb una antelació mínima de vint-i-quatre hores.
  
6.6 Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
7. Proves selectives
  
La fase d'oposició, constarà de les següents proves:
  
7.1 Proves prèvies.
  
De caràcter obligatori i eliminatori, per a tots els aspirants:
  
1. Mesurament d'estatura.
  
2. Valoració psicotècnica. Es realitzarà d'acord amb els criteris continguts en l'annex III de l'Ordre de 5 de desembre de 1994, de la Conselleria d'Administració Pública, relatiu als barems per al reconeixement psicotècnic a realitzar en el procés selectiu o normativa que la substituïsca.
  
La qualificació dels exercicis psicotècnics serà d'apte o no apte, i s'haurà de superar com a mínim l'aspirant, en el cas dels factors aptitudinales 4 dels 6 factors a mesurar, i s'haurà de superar en tots els casos el factor d'agilitat mental.
  
El temps de què disposaran els opositors per a la realització d'esta prova prèvia serà de 2 hores màxim.
  
La superació d'esta prova en municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant este període a l'aspirant de tornar a realitzar-les.
  
2. Reconeixement mèdic. Consistirà en la realització d'un reconeixement mèdic d'acord amb les determinacions contingudes en l'annex de l'Ordre de 22 de desembre de 1997, de la Conselleria d'Administració Pública.
  
El facultatiu o facultatius, que realitzen el reconeixement mèdic, seran designats per l'alcalde-president. Després de l'oportú examen, expediran a càrrec de l'interessat el corresponent certificat mèdic en el qual es farà constar l'aptitud o falta de la mateixa per a l'acompliment de la plaça, així com per a concórrer a les proves físiques exigides en la present convocatòria.
  
La superació d'esta prova en municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, en l'esmentat període, l'hagen superat, sempre que no es produïsquen malalties o malalties que, a judici del tribunal mèdic, justifiquen el tornar-les a passar.
  
La qualificació d'estes proves prèvies, serà d'apte o no apte, i s'haurà de superar les dues fases d'estes proves, per a ser qualificat com apte.
  
7.2 Primer exercici.
  
7.2.1 Consistent en la realització de proves físiques, les característiques de la qual s'indiquen a continuació. Les marques que s'expressen corresponen als mínims de cada prova, i els aspirants hauran de superar, com a mínim quatre proves, per a ser qualificat com apte i hauran de participar obligatòriament en totes i cadascuna d'estes.
  
 Hòmens Dones
  
Escalada de corda amb presa de peus 4 metres 3 metres
  
Salt de longitud amb carrera 4 metres 3,80 metres
  
Salt d'altura 1,10 metres 1, metre
  
Carrera de velocitat en 60 metres 10 segons 12 segons
  
Carrera de resistència en 1000 metres 4 minuts 4,10 minuts
  
La corporació declina tota responsabilitat que es derive dels accidents que es pogueren produir com a conseqüència d'este exercici.
  
Els aspirants hauran d'acudir proveïts de vestimenta i calçat esportiu.
  
7.3 Segon exercici. De caràcter obligatori i eliminatori.
  
Consistirà a contestar per escrit, en un temps màxim d'una hora, un qüestionari de 50 preguntes amb quatre respostes alternatives, almenys una d'estes vertadera, del temari que figura annex a les presents bases.
  
Este exercici es qualificarà com seguix:
  
- Cada pregunta contestada correctament es puntuarà amb 0,20 punts.
  
- Cada pregunta contestada incorrectament (assenyalant com vertadera una alternativa que no és la correcta), es penalitzarà amb 0,10 punts, és a dir, es puntuarà amb ?10 punts.
  
- Les preguntes sense contestar o contestades en més d'una de les alternatives no puntuarà, encara que alguna de la contestada siga correcta; ni seran objecte de penalització.
  
Este exercici es qualificarà de 0 a 10 punts, sent-ne eliminats els aspirants que no aconseguisquen una puntuació mínima de 5 punts.
  
7.4 Tercer exercici. De caràcter obligatori i eliminatori
  
Consistirà a desenvolupar per escrit durant un temps màxim de 90 minuts hores, dos temes elegits per l'aspirant de quatre extrets per sorteig dels grups primer a quart ambdós inclusivament del temari annex. Els esmentats temes seran llegits en sessió pública davant del tribunal, que podrà formular les preguntes o aclariments que sobre els mateixos jutge oportunes. Es valorarà la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts i per a superar l'exercici s'haurà d'obtenir un mínim de 5 punts.
  
7.5 Quart exercici. De caràcter obligatori i no eliminatori.
  
Consistirà en l'exposició per escrit d'un tema de què componen el grup cinquè del temari annex, en un temps màxim d'una hora, en el qual es valorarà els coneixements exposats, la claredat en l'exposició, neteja, redacció i ortografia, posteriorment el tema serà llegit pels aspirants en sessió pública davant del tribunal.
  
La qualificació d'este exercici serà de 0 a 5 punts.
  
8. Qualificació
  
8.1 El resultat i qualificació de cada exercici es farà públic al local en què tinguen lloc les proves i tauler d'anuncis de l'Ajuntament, al mateix temps que s'anunciarà el lloc, dia i hora de celebració de l'exercici següent.
  
8.2 Les proves prèvies i el primer exercici d'esta oposició, seran qualificats pel tribunal com apte o no apte, a la vista del resultat de les proves realitzades.
  
En estos exercicis el tribunal podrà requerir l'ampliació o aclariment d'informes dels especialistes que hagen assessorat al tribunal en el desenvolupament d'estes proves a l'empara del que establix l'apartat 5.7 anterior.
  
8.3 El segon i tercer exercici d'esta oposició, es qualificaran de 0 a 10 punts, i seran eliminats els opositors que no aconseguisquen un mínim de cinc punts en ambdós exercicis.
  
En el tercer exercici el nombre de punts que podran ser atorgats per cada membre del tribunal serà de 0 a 10 i la valoració del mateix s'efectuarà mitjançant l'obtenció de la mitja aritmètica de cadascun dels membres del tribunal, i s'hauran de rebutjar a estos efectes totes les puntuacions màximes i mínimes quan entre estes existisca una diferència de 4 punts o més, servint si és procedent com a punt de referència la puntuació màxima obtinguda.
  
8.4 El quart exercici d'esta oposició es qualificarà de 0 a 5 punts i el nombre de punts que podran ser atorgats per cada membre del tribunal serà de 0 a 5 i la valoració del mateix s'efectuarà mitjançant l'obtenció de la mitja aritmètica de cadascun dels membres del tribunal, i s'haurà de rebutjar a estos efectes totes les puntuacions màximes i mínimes quan entre estes existisca una diferència de 2 punts o més, servint si és procedent com a punt de referència la puntuació màxima obtinguda.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
9. Relació d'aprovats, presentació de documents i nomenament de funcionaris en pràctiques.
  
9.1 Acabada la qualificació, el tribunal elevarà proposta de nomenament a la corporació, de l'aspirant que haja superat les proves selectives, i no podrà excedir en cap cas del nombre de places convocades, i, prèvia presentació de la documentació exigida en l'apartat següent, haja d'incorporar-se a l'Institut Valencià de Seguretat Pública per a seguir el curs de contingut teoricopràctic que se celebre integrat per dues fases, una de formació i selecció a l'Institut Valencià de Seguretat Pública, amb una duració de 700 hores lectives, i una altra, una vegada superada l'anterior, de practiques en el mateix Ajuntament, amb una duració de 2 mesos.
  
9.2 L'opositor aprovat presentarà a la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que, per a prendre part a l'oposició, s'exigixen en la base segona, a saber:
  
a) Certificat de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autenticada o fotocòpia (que haurà de presentar-se acompanyada d'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat mèdic acreditatiu de no patir cap malaltia o defecte físic que impossibilite el normal exercici de la funció.
  
d) Declaració de no haver sigut separat, per expedient disciplinari, del servici a l'estat o a l'administració autònoma o local, ni trobar-se inhabilitat per a l'exercici de funcions públiques, i declaració de conducta, segons la Llei 68/1980, d'1 de desembre, tot això amb referència a la data de terminació dels exàmens.
  
e) Declaració jurada de no trobar-se sotmès en causa d'incapacitat específica prevista en la legislació vigent i que faria nul el seu nomenament conforme al que establix el Reial Decret Legislatiu 781/1986, de 18 d'abril.
  
f) Còpia autenticada o fotocòpia acompanyada de l'original per a la seua compulsa dels permisos de conducció exigits en les presents bases.
  
Qui tinguera la condició de funcionari públic estarà exempt de justificar documentalment les condicions i requisits ja demostrats per a obtenir el seu anterior nomenament, i haurà de presentar certificat del ministeri, comunitat autònoma, corporació local o organisme públic del qual depenga, i acreditar la seua condició i totes les circumstàncies que consten en el seu expedient personal.
  
Qui dins del termini indicat, i excepte causes de força major, no presentara la documentació, no podrà ser nomenat funcionari en pràctiques, i quedaran anul·lades totes les seues actuacions, sense perjuí de les responsabilitats en què poguera haver incorregut per falsedat en la instància.
  
Es podrà crear una borsa amb aspirants que hagen superat alguna de les proves a fi de cobrir necessitats de personal interí.
  
10. Curs teoricopràctic
  
10.1 Els opositors que hagen superat les proves selectives, hauran d'incorporar-se a l'Institut Valencià de Seguretat Pública, per a seguir el curs de contingut teoricopràctic, integrat en dues fases: una de formació i selecció a l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques, a ser possible en el mateix Ajuntament convocant, amb una duració de dos mesos.
  
10.2 La qualificació del període de pràctiques correspondrà a l'Institut Valencià de Seguretat Pública, la seua valoració es farà en base a criteris objectius que faran referència a l'assimilació dels coneixements impartits, responsabilitat, dedicació i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions atribuïdes al lloc.
  
10.3 Acabat el curs teoricopràctic, l'Institut Valencià de Seguretat Pública, comunicarà a este ajuntament, la relació dels aspirants que hagen superat el curs teoricopràctic, amb indicació de la qualificació obtinguda, als efectes del seu nomenament com a funcionari de carrera.
  
El nomenament haurà d'efectuar-se, en el termini màxim de 15 dies, comptats des de la comunicació de l'Institut Valencià de Seguretat Pública.
  
10.4 L'aspirant que no supere el curs teoricopràctic, podrà incorporar-se al curs immediatament posterior. De no superar este segon curs, quedarà definitivament decaigut en el seu dret de reserva.
  
10.5 Durant la realització del curs teoricopràctic, els aspirants, seran nomenats funcionaris en pràctiques, i percebran a càrrec d'esta corporació les retribucions que els corresponguen, d'acord amb el que establix el Reial Decret 456/1984, de 10 de febrer.
  
Així mateix, els serà reconegut este temps de servicis en el cas que resulten nomenats en propietat, d'acord amb el Reial Decret 1.461/1982, de 25 de juny.
  
11. Nomenament en propietat i presa de possessió
  
11.1 El tribunal elevarà proposta de nomenament com a agents de la policia local en favor dels funcionaris en pràctiques aprovats, i l'òrgan competent de l'Ajuntament portarà a terme el nomenament dels proposats com a funcionaris de carrera.
  
11.2 Els nomenats hauran de prendre possessió de les seues places d'agents de la policia local en el termini de 30 dies hàbils a comptar des del següent al en què els siga notificat el nomenament.
  
De no prendre possessió en el termini assenyalat, sense causa justificada, quedaran en la situació de cessants.
  
Mentre tinga lloc la presa de possessió en propietat, o transcórrega en la seua totalitat el termini concedit per a això, podran continuar com a funcionaris en pràctiques en l'acompliment del seu lloc.
  
12. Incidències
  
12.1 El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en estes bases.
  
12.2 La convocatòria, les seues bases i tots els actes administratius que es deriven d'esta i de l'actuació del tribunal, podran ser impugnats pels interessats, en els casos i en la forma establida en la Llei de Procediment Administratiu.
  
13. Legislació aplicable
  
En tot allò no previst en les presents bases, caldrà atendre a allò que establix la Llei 7/1985; Llei 30/1984; Reial Decret 896/1991, de 7 de juny; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública Valenciana; Reial Decret Legislatiu 781/1986; Decret 33/1999, de 9 de març del Govern Valencià, Decret 88/2001, de 24 d'abril del Govern Valencià i Ordre d'1 de juny del 2001 de la Conselleria de Justícia i Administracions Públiques ; ordres de 5 de desembre de 1994 de la Conselleria d'Administració Pública, per les quals s'establixen els barems i criteris mínims de selecció per a cossos de policia local de la Comunitat Valenciana, Ordre de la Conselleria de Presidència de 22 de desembre de 1997, i Ordre de la Conselleria de Presidència de 20 de gener de 1998.
  
Annex I
  
Grup I
  
Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La corona: funcions constitucionals del rei. Successió i regència. El refrendament.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediment i límits de la revisió. Recursos administratius. El recurs contenciós administratiu.
  
Tema 10. La Unió Europea. Institucions. L'Ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II
  
Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.
  
Tema 18. El binomi policia local. Principis bàsics i normes d'actuació. Suports ètics. Règim disciplinari dels funcionaris de policia local.
  
Tema 19. Legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.
  
Grup III
  
Dret penal, policia administrativa i sociologia.
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.
  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, Tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció Civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup IV
  
Policia de trànsit i circulació
  
Tema 31. El trànsit i la seguretat vial: Concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit i circulació de vehicles a motor i seguretat vial: La Llei de Bases i el seu Text Articulat. Tipificació de les principals infraccions. Infraccions de trànsit que constituixen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes Generals. Categories. Les seues condicions tècniques. La inspecció tècnica de vehicles. Assegurança obligatori de responsabilitat civil. Infraccions i diligències policials.
  
Tema 36. Reglament del procediment sancionador en matèria de tràfic. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servei públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: Concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit en seguretat vial. El Consell Superior de Trànsit. Especial consideració de les competències municipals.
  
Grup V
  
Entorn sociolocal
  
Tema 41. Ordenances municipals especifiques. Ordenança sobre recollida d'animals de companyia. Ordenança circulació i trànsit. Ordenança de venda no sedentària. Reglament de protocol.
  
Tema 42. La guia de carrers del nucli urbà de Benijófar. Situació d'edificis i dependències municipals, establiments públics, places, centres docents i la resta d'institucions i servicis d'utilitat pública. Carreteres comarcals i nacionals que travessen el municipi.